**Niklas Kokko** (s. 14. maaliskuuta 2004 Oulu) on suomalainen jääkiekkomaalivahti, joka pelaa SM-liigajoukkue Pelicansissa lainalla NHL-seura Seattle Krakenista.

Ura
---

### Seuraura

Kokko aloitti jääkiekkoilun nelivuotiaana Oulun Kärpissä. Hän voitti kauden 2018–2019 päätteeksi C-nuorten Suomen-mestaruuden. Kaudella 2019–2020 Kokko pelasi Kärppien C- ja B-nuorissa sekä A-nuorissa yhden ottelun vain 15-vuotiaana. Hänet palkittiin kauden päätteeksi B-nuorten SM-sarjan parhaana maalivahtina Jarmo Myllys -palkinnolla ja valittiin sarjan ensimmäiseen tähdistökentälliseen. Kauden 2020–2021 Kokko pelasi kokonaan Kärppien U18-joukkueessa (aik. termi B-nuoret).

Kauden 2021–2022 Kokko pelasi lähes kokonaan Kärppien U20-joukkueessa. Hänet valittiin U20 SM-sarjan helmikuun nuoreksi pelaajaksi. Kokko voitti koko sarjan nollapelitilaston torjumalla alkusarjassa ja ylemmässä jatkosarjassa yhteensä kuusi nollapeliä. Hänet valittiin kauden päätteeksi U20 SM-sarjan toiseen tähdistökentälliseen. Kokko nousi harjoituskaudella myös Kärppien SM-liigajoukkueeseen Joel Blomqvistin aisapariksi, kun Stanislav Galimovilla kesti noin kuukauden saada viisumiasiat kuntoon ja päästä Venäjältä Suomeen. Kokko pelasi harjoituskaudella kahdessa ottelussa yhteensä 59.37 minuutin ajan. Hän sai tililleen ensimmäisen ja kauden ainoaksi jääneen SM-liigaottelunsa 19. marraskuuta 2021 vieraissa JYPiä vastaan, kun Kokko vaihdettiin loukkaantuneen Stanislav Galimovin tilalle Kärppien maaliin ajassa 58.50. Hän torjui 1.20 minuutin aikana kerran. Kärpät voitti ottelun lopulta murskalukemin 1–10. Kokon debyytistä erikoisen teki myös se, että JYPin maalilla liigadebyyttinsä teki toinen 17-vuotias, Topias Leinonen.

Joulukuussa 2021 Kokko teki Kärppien kanssa kolmivuotisen SM-liigasopimuksen.

Seattle Kraken varasi Kokon toisella kierroksella 58. pelaajana NHL:n varaustilaisuudessa 2022. Hän oli koko varaustilaisuuden toisena varattu maalivahti Topias Leinosen jälkeen. NHL:n suomenkielisillä sivuilla tilaisuuden jälkeen tehdyn analyysin mukaan Kokko oli varaustilaisuuden suurimpia suomalaisyllättäjiä, sillä hänen varaustaan ei pidetty edes varmana.

Elokuussa 2022 Kärpät lainasi Kokon toistaiseksi voimassa olevalla sopimuksella Mestis-joukkue Kokkolan Hermekseen. Hän pelasi siellä suurimman osan alkukaudesta 2022–2023 ja torjui 14 runkosarjaottelussa neljä voittoa ja yhden nollapelin. Kokko toimi osan alkukaudesta myös Kärppien SM-liigajoukkueen luukkuvahtina, kun sekä Joel Blomqvist että Leevi Meriläinen kärsivät loukkaantumisista. Hän pelasi myös yhdessä SM-liigaottelussa. Helmikuussa 2023 Kärpät lainasi Kokon loppukauden kattavalla sopimuksella Saimaan Pallon SM-liigajoukkueeseen, kun sieltä vastaavasti Kärppien suuntaan kevääseen 2025 asti ulottuvalla sopimuksella siirtyi maalivahti Niclas Westerholm. Kokko pelasi SaiPassa ensimmäisen SM-liigaottelunsa aloittavana maalivahtina 17. helmikuuta 2023 vieraissa Helsingin IFK:ta vastaan. Hän torjui ensimmäisessä erässä kuusi kertaa ja päästi taakseen neljä maalia, kunnes Kokon tilalle SaiPan maalinsuulle toiseen erään vaihdettiin Kalle Varis, kun HIFK johti ottelua lukemin 4–1. Sarjataulukossa viimeisenä ollut SaiPa hävisi ottelun lopulta lukemin 9–5. Kokko sai SaiPassa tililleen kaikkiaan kahdeksan runkosarjaottelua torjuen kaksi voittoa. Runkosarjan päätöskierroksella Kokko kuitenkin loukkaantui, kun Pelicansin pelaaja törmäsi häneen jo kolmen minuutin pelin jälkeen. Kymmenen päivää myöhemmin Kokko palasi loppukaudeksi lainalle Hermeksen Mestis-joukkueeseen, jossa hän pelasi kolme playoff-ottelua.

Toukokuussa 2023 Kokko teki kolmivuotisen NHL-tulokassopimuksen Seattle Krakenin kanssa. Hänen kausipalkkansa NHL:n puolella on 950 000 dollaria. Kokko aloitti kauden 2023–2024 kuitenkin vielä lainalla Kärpissä. Hän lähti kauteen joukkueen toisena maalivahtina Niclas Westerholmille. Kokko torjui SM-liigauransa ensimmäisen nollapelin kauden kuudennessa ottelussaan 2. marraskuuta 2023 vieraissa Tampereen Ilvestä vastaan. Hän torjui Kärppien 0–4-voittoon päättyneessä ottelussa 25 kertaa. Kari-Pekka Tarko ja Jyrki Ikävalko valitsivat Kokon ottelun Alumnien tähtien kakkostähdeksi. Kokko pelasi Kärpissä kymmenen runkosarjaottelua torjuen kaksi voittoa, kunnes lähti alle 20-vuotiaiden MM-kilpailuihin, joiden ajaksi Kärpät vuokrasi HIFK:sta Tomi Karhusen. Tammikuussa 2024 Kokon lainasopimus Kärppien kanssa purettiin, kun seura kiinnitti Karhusen loppukaudeksi, jolloin Kokko jäi Kärppien kolmanneksi maalivahdiksi. Myöhemmin samana päivänä hänen tiedotettiin siirtyneen loppukauden kattavalla lainasopimuksella Pelicansin joukkueeseen.

### Maajoukkueura

Kokko edusti Suomea alle 20-vuotiaiden MM-kilpailuissa vuosina 2023 ja 2024. Ensimmäisessä turnauksessa hän toimi kuitenkin joukkueensa kolmosmaalivahtina, eikä Kokko pukenut yhteenkään otteluun. Jälkimmäisessä turnauksessa hän toimi Suomen pääasiallisena vastuunkantajana ja pelasi viisi ottelua 87,0 torjuntaprosentilla. Kokko valittiin Yhdysvaltoja vastaan pelatun välieräottelun päätteeksi joukkueensa ottelun parhaaksi pelaajaksi.

Kokko pelasi myös alle 18-vuotiaiden MM-kilpailuissa vuonna 2022, jolloin hän voitti pronssia. Kokko kuitenkin toimi Suomen pääasiallisena kakkosmaalivahtina Topias Leinoselle ja hän pelasi vain avausottelun Sveitsiä vastaan. Kokko pelasi myös alle 18-vuotiaiden Hlinka Gretzky Cupissa vuonna 2021. Hän edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympialaisissa vuonna 2020, jolloin Kokko toimi kuitenkin pääasiallisena kakkosmaalivahtina Topias Leinoselle ja hän pelasi vain 15 minuuttia yhdessä ottelussa. Yhteensä Kokko on pelannut 17 nuorten ja 15 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2019–2020 | Kärpät | B-SM | 25 |  |  |  |  | 44 |  |  | 93,2 | – | – | – | – | – | – | – | – | Ykköstähdistö |
|  | Kärpät | A-SM | 1 |  |  |  |  | 1 | 0 |  | 92,3 | – | – | – | – | – | – | – | – |
| 2020–2021 | Kärpät | U18-SM | 22 |  |  |  |  | 48 |  |  | 92,5 | – | – | – | – | – | – | – | – |
| 2021–2022 | Kärpät | U20-SM | 29 | 17 | 10 | 0 | 1691 | 58 | 6 | 2.06 | 91,4 | 6 | 2 | 4 | 359 | 18 | 0 | 3.01 | 88,8 | Kakkostähdistö |
|  | Kärpät | SM-liiga | 1 | 0 | 0 | 0 | 1 | 0 | 0 | 0.00 | 100 | – | – | – | – | – | – | – | – |
| 2022–2023 | Kärpät | SM-liiga | 1 | 0 | 0 | 0 | 0 | 0 | 0 | 0.00 | 100 | – | – | – | – | – | – | – | – |
|  | Hermes | Mestis | 14 | 4 | 6 | 4 | 833 | 41 | 1 | 2.95 | 90,1 | 3 | 1 | 2 | 208 | 8 | 0 | 2.31 | 91,7 |
|  | SaiPa | SM-liiga | 8 | 2 | 2 | 1 | 343 | 17 | 0 | 2.98 | 90,3 | – | – | – | – | – | – | – | – |
| 2023–2024 | Kärpät | SM-liiga | 10 | 2 | 5 | 1 | 213 | 22 | 1 | 2.36 | 90,6 | – | – | – | – | – | – | – | – |
|  | Pelicans | SM-liiga |  |  |  |  |  |  |  |  |  |  |  |  |  |  |  |  |  |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2022 | U18 | 1 | 1 | 0 | 60 | 2 | 0 | 2.00 | 89,5 |
| 2024 | JMM | 5 | 1 | 4 | 296 | 19 | 0 | 3.86 | 87,0 |

Lähteet
-------

* Niklas Kokko The Internet Hockey Databasessa (englanniksi)
* Niklas Kokko Eurohockey-sivustolla (englanniksi)
* Niklas Kokko *Elite Prospects*. Everysport Media Group AB.  (englanniksi)

### Viitteet

1. ↑  Wilenius, Teemu: Kärp­pien me­ri­toi­tu­nut maa­li­vah­ti­val­men­ta­ja Ari Hilli halusi ni­men­omaan Niclas Wes­ter­hol­min ou­lu­lais­seu­raan – "Koen paineet myös hyvänä asiana" *kaleva.fi*.  11.9.2023. Kaleva395 Oy. Viitattu 12.9.2023.
2. 1 2  Kärppien nollakolmoset - Tutustu pelaajiin- Niklas Kokko 35 *oulunkarpat46.fi*.  13.3.2019. Oulun Kärpät 46 RY. Viitattu 19.11.2021.
3. 1 2  Tilastot - Niklas Kokko *liiga.fi*. Jääkiekon SM-liiga Oy. Viitattu 19.3.2023.
4. 1 2 3 4 5 6 7  Niklas Kokko *Elite Prospects*. Everysport Media Group AB.  (englanniksi)
5. ↑  Mennander, Pasi: Kärppien Niklas Kokko nimettiin U20 SM-sarjan helmikuun parhaaksi nuoreksi pelaajaksi *leijonat.fi*.  2.3.2022. Suomen Jääkiekkoliitto ry – Finlands Ishockeyförbund rf. Viitattu 2.3.2022.
6. ↑  Statistics Jr. A SM-Liiga 2021-2022 *eurohockey.com*. European Ice Hockey Online AB & eSports.cz s.r.o. Viitattu 2.5.2022. (englanniksi)
7. ↑  Kokko Niklas *liiga.fi*. Jääkiekon SM-liiga Oy. Viitattu 19.11.2021.
8. ↑  JYP - Kärpät, 18.11.2021 *liiga.fi*.  18.11.2021. Jääkiekon SM-liiga Oy. Viitattu 19.11.2021.
9. ↑  Hämäläinen, Tuomas: 1–10! Kärpät järjesti SM-liigassa rajun teurastuksen – 17-vuotias debytantti melkoisessa mankelissa *MTVuutiset.fi*.  18.11.2021. Telia Company AB. Viitattu 19.11.2021.
10. ↑  Kärppänuorille jatkosopimuksia *karpat.fi*.  27.12.2021. Oulun Kärpät Oy. Viitattu 28.12.2021.
11. ↑  Nämä asiat nousivat pinnalle 2022 NHL Draftissa *nhl.com/fi*.  9.7.2022. National Hockey League. Viitattu 10.7.2022.
12. ↑  VIIKKOTIEDOTE VKO 35: *facebook.com*.  30.8.2022. Kokkolan Hermes Oy. Viitattu 30.8.2022.
13. ↑  Seppä, Lassi: SaiPa-maalivahti Niclas Westerholm suuntaa Kärppiin − kaksi tulevaakin kautta kattava sopimus alkaa heti *Jatkoaika.com*.  11.2.2023. Jatkoaika r.y. Viitattu 13.2.2023.
14. ↑  HIFK - Saipa, 17.2.2023 *liiga.fi*.  17.2.2023. Jääkiekon SM-liiga Oy. Viitattu 17.2.2023.
15. ↑  Kausi päätökseen – Pelicans kiri ohi voittoon *saipa.fi*.  11.3.2023. Liiga-SaiPa Oy. Viitattu 19.3.2023.
16. ↑  VIIKKOTIEDOTE VIIKKO 12 *facebook.com*.  21.3.2022. Kokkolan Hermes Oy. Viitattu 22.3.2022.
17. ↑  x - Seattle Kraken Twitterissä *twitter.com*.  9.5.2023. Seattle Kraken. Viitattu 10.5.2023. (englanniksi)
18. ↑  Kokko teki NHL-sopimuksen Krakenin kanssa *nhl.com/fi*.  9.5.2023. National Hockey League. Viitattu 10.5.2023.
19. ↑  Ilves - Kärpät, 2.11.2023 *liiga.fi*.  2.11.2023. Jääkiekon SM-liiga Oy. Viitattu 3.11.2023.
20. ↑  Hämäläinen, Tuomas: Kolminkertainen Suomen mestari hyppää Kärppiin *MTVuutiset.fi*.  11.12.2023. Telia Company AB. Viitattu 16.1.2024.
21. ↑  Kärpät purkaa Niklas Kokon sopimuksen *karpat.fi*.  16.1.2024. Oulun Kärpät Oy. Viitattu 16.1.2024.
22. ↑  Hellanto, Riku: Niklas Kokon uusi seura on Pelicans *MTVuutiset.fi*.  16.1.2024. Telia Company AB. Viitattu 16.1.2024.
23. ↑  Niklas Kokko Eurohockey-sivustolla (englanniksi)
24. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2024. IIHF. Viitattu 16.1.2024. (englanniksi)

Pelicans – SM-liiga
2 Bryggman (**A**) |
3 Utunen (**A**) |
4 Johannesen |
7 Blood |
8 Junkkari |
9 Bareš |
10 Puutio |
16 Horký |
18 Roine (**C**) |
19 Lasch |
20 Hirvonen |
23 Kiiskinen |
30 Kokko |
35 Gustafsson |
37 Persson |
41 Nikkilä |
44 Käyhkö |
47 Jordán (**A**) |
50 Salminen |
55 Riihinen |
62 Enlund |
67 Haatanen |
70 Patrikainen |
71 Tukiainen |
72 Carlsson |
74 Lindfors |
76 Schnarr |
82 Král |
89 Tyrväinen |
91 Vilén |
92 Virtanen |
95 Aaltonen |
97 Jämsen  

Valmentajat Niemelä – Yli-Junnila – Silander – Pasuri – Nakari – Kärki